**Kuldīgas Tehnoloģiju un tūrisma tehnikuma**

**2023./2024.gada VISC centralizēto eksāmenu statistika**

**(grafiskais salīdzinājums ar 2022./2023/m.g.)**

2022./2023.m.g. angļu valodas eksāmenu kārtoja 55 izglītojamie, 2023./2024.m.g. - 43 izglītojamie.

Eksāmena rezultāti precīzi parāda audzēkņu spējas, motivāciju un personīgo ieguldījumu, atbilstoši nodarbību apmeklējumam, regulāram darbam nodarbību laikā un arī darbam patstāvīgi mājās.

Var secināt, ka angļu valodas zināšanas audzēkņiem uzlabojas, jo viņi daudz laika pavada “angliskā vidē”- klausoties mūziku, skatoties video, sazinoties ar cilvēkiem visa pasaulē.

Taču šogad 1 audzēknis nesasniedza 15% robežu, šim audzēknim, uzsākot mācības tehnikumā, bija ļoti vājas pamatzināšanas un absolūta neienteresētība zināšanas uzlabot, tāpēc arī neieguva sertifikātu.

Skolotāji secina, ka mācību laikā katram audzēknim jāveido mape, kurā veidojas materiālu, atgādņu krātuve, kuru izmantot katram individuāli, gatavojoties eksāmenam.

2022./2023.m.g. eksāmenu kārtoja 54 izglītojamie, 2023./2024.m.g. - 43 izglītojamie.

Bija prognozes un tās piepildījās, ka augstākie rezultāti būs IP “Loģistikas darbinieki” un arī IP “Tūrisma pakalpojumu konsultants” audzēkņiem, kurā arī mācās motivēti audzēkņi, bet zemākie audzēkņiem, kuri mācās IP “Mēbeļu galdnieks” un IP “Ēdināšanas pakalpojumi”.

Pedagogu Secinājumi:

Lai labi noliktu OL eksāmenu latviešu valodā, galvenais ir tas, lai audzēkņi labi māk rakstīt pārspriedumu un zina visu gramatiku.

1. Tā kā gramatiku, uz kuras balstās visi 1.daļas uzdevumi (vārdšķiras, vārda pamatforma, teikuma veidi, teikuma konstrukcijas- divdabja teiciens, savrupinājumi, iespraudumi u.c.), audzēkņi pamatskolā nav apguvuši pat apmierinošā līmenī, lai būtu zināšanu pamatbāze, uz kuras pamatīgi būvēt vidusskolas mācību vielu, tad pēc iespējas vairāk jāstrādā stundās ar eksāmena 2. un 3.daļas uzdevumiem, jo atkārtojumam ir paredzētas tikai 20 mācību stundas izlīdzinošajā kursā (turklāt ne visām grupām),
2. 2.daļā (pārspriedums/argumentētā eseja), kuras vērtējums ir daļēji subjektīvs, tehnikuma audzēkņi ir uzrādījuši samērā labus rezultātus, bet ikdienas mācību procesā argumentētās esejas/pārsprieduma rakstība audzēkņiem sagādāja lielas grūtības, it īpaši teksta strukturēšana, pareizrakstība, argumentācija, kultūras faktu atlase,
3. audzēkņu kultūras pieredzes bagātināšanai pēc iespējas vairāk kopā ar audzēkņiem jāapmeklē bezmaksas kultūras pasākumi Kuldīgā un mērķtiecīgi jāizvērtē “Latvijas skolas somas” piedāvājums, lai audzēkņi varētu uzkrāt arī zināšanas par kultūras faktiem eksāmena 2. un 3.daļai.

2022./2023.m.g. eksāmenu kārtoja 54 izglītojamie, 10 % neieguva 19 audzēkņi, 2023./2024.m.g. - 45 izglītojamie, 15 % neieguva 27 audzēkņi, no tiem 10 eksāmenu kārtoja atkārtoti.

Pedagogu secinājumi:

1. uzsākot mācības 1.kursā, 30 audzēkņiem bija nepieciešamas matemātikas papildnodarbības, lai uzlabotu pamatzināšanas;
2. turpmāk zināšanu apguvi traucēja attālinātās mācības COVID 19 laikā. Šie bērni, beidzot 9. klasi nekārtoja VPD, bet attālināti veica d/d darbu. Līdz ar to viņiem nav eksāmenu pieredze.;
3. rezultātā- audzēkņi nespēja izpildīt pat elementārus uzdevumus.
4. Motivācijas trūkums. Matemātika ir priekšmets, kas prasa laiku, pacietību un darbu, kā arī iedziļināšanos un loģisko domāšanu. Diemžēl skolēni izvēlas vieglāko ceļu – nedarīt, nedomāt, kā arī neiegaumēt tās sakarības vai algoritmu, ar kādu uzdevums ir atrisināms.
5. Kavējumi. Tai skaitā Ir skolēni, kam ir ļoti liels kavējumu skaits (darbošanās jaunsardzē, autoskola, dažādas blakuslietas, kas saistītas ar darbu) Protams, ka prombūtnē nekas netiek darīts. Zināšanas nav nostiprinātas, aizmirsts ir tas, kas bija iemācīts, kā arī nav apgūts tas, ko citi apgūst mācoties ikdienā. Ir skolēni, kuri arī neuzskatīja par vajadzību apmeklēt tās konsultācijas, kas tika piedāvātas pirms eksāmena.
6. Samazināts stundu skaits, ko ietekmē prakse mācību gada laikā;
7. Atbildības trūkums. Katram skolēnam būtu jāpajautā sev, cik sistemātisku un centīgu darbu viņš iegulda, jo lai iemācīties matemātiku, nepieciešams sistemātisks ikdienas darbs. To nevar izdarīt ne vienā vakarā, ne vienā nedēļā vai mēnesī. Tas ir darbs 12 mācību gadu garumā, apgūstot vidējo izglītību.
8. Par tiem kas kārtoja otro reizi, bija paredzams, jo veselu gadu neko nemācās, tad jau nevar arī nolikt. Un viņi jau nenāca uz konsultācijām.
9. Pašvadītas mācīšanās trūkums.

|  |  |  |  |
| --- | --- | --- | --- |
|  | **Latviešu valoda OL** | **Matemātika OL** | **Angļu valoda OL** |
| **Tehnikumā** | **52,16** | **14,2** | **53,72** |
| **Valstī** | **55** | **34,3** | **61,9** |

**Tehnikuma CE rezultātu salīdzinājums ar valsts rezultātiem**

Ņemot vērā, ka:

1. stundu skaits centralizēto eksāmenu mācību priekšmetos tehnikumā ir atšķirīgs no stundu skaita vidusskolā,
2. audzēkņiem paralēli ir jāapgūst arī profesija;
3. joprojām valda priekšstats, ka profesionālās izglītības iestādē ir vieglāk mācīties,

mūsu skolotāji ir ieguldījuši apjomīgu darbu audzēkņu sagatavošanā centralizētajiem eksāmeniem, eksāmenu rezultāti atbilst mūsu kontingentam un saredzam gan riskus, gan iespējas turpmākajam darbam.